লক্ষ্য পূরণ করতে হলে আগামী অর্থবছর বেসরকারি খাতে ১ লাখ ১৭ হাজার ৮৫৩ কোটি টাকা বাড়তি বিনিয়োগ করতে হবে। আর সরকারি খাতে বিনিয়োগ বাড়াতে হবে ২২ হাজার ৯৪৬ কোটি টাকা। এ লক্ষ্য পূরণে সরকারের ব্যাংক ঋণ বড় বাধা হয়ে দাঁড়াবে বলে মনে করেন বাংলাদেশ ব্যাংকের সাবেক গভর্নর ড. সালেহ উদ্দিন আহমেদ। বাজেটে ১ লাখ ২৫ হাজার ২২৯ কোটি টাকা ঘাটতি আহরণে ব্যাংক থেকে ৪২ হাজার ২৯ কোটি টাকা ঋণ নেওয়া হবে। এ বিষয়ে ড. সালেহ উদ্দিন বলেন, ব্যাংক থেকে বিপুল পরিমাণে ঋণ নেওয়ার কারণে ব্যক্তি খাতে ঋণ প্রবাহ কমে আসবে। এর ফলে বিনিয়োগ ও প্রবৃদ্ধির লক্ষ্য পূরণ হবে না। বিনিয়োগের লক্ষ্য পূরণ হলেও জিডিপি প্রবৃদ্ধির লক্ষ্য অর্জন করা কঠিন হবে বলে তিনি মনে করেন।